PTT ขึ้นราคา LPG อัตรา 1.54 บ./กก. มีผลวันนี้
PTT ปรับขึ้นราคา LPG อัตรา 1.54 บ./กก. ส่งผลให้ราคาต่อถังขนาด 15 กก.อยู่ที่ระดับ 395 บ. จากเดิม 372 บาท มีผลวันนี้ (22 พ.ค.)
22 พ.ค. 2561

เว็บไซต์สำนักงานนโยบายและแผนพลังงาน (สนพ.) รายงานว่า บริษัท ปตท. จำกัด (มหาชน) หรือ PTT ปรับขึ้นราคาขายก๊าซปิโตรเลียมเหลว (LPG) อัตรา 1.54 บาท/กิโลกรัม (กก.) มีผลตั้งแต่วันนี้ (22 พ.ค.) ส่งผลให้ราคา LPG ถังขนาด 15 กก. ปรับขึ้นมาอยู่ที่ 395 บาท/ถัง จากระดับ 372 บาท/ถังในสัปดาห์ที่ผ่านมา
อนึ่ง ราคา LPG ที่ปรับขึ้นครั้งนี้เป็นผลมาจากราคาตลาดโลกที่ปรับตัวขึ้นต่อเนื่อง ตามทิศทางของราคาน้ำมันที่ปรับตัวสูงขึ้น